অ্যাটোনমেন্ট (২০০৭-এর চলচ্চিত্র)

অ্যাটোনমেন্ট হল জো রাইট পরিচালিত ২০০৭ সালের প্রণয়ধর্মী যুদ্ধভিত্তিক নাট্য চলচ্চিত্র। এতে শ্রেষ্ঠাংশে অভিনয় করেন জেমস ম্যাকঅ্যাভয়, কিয়ারা নাইটলি, সার্শা রোনান, রমলা গ্যারি ও ভানেসা রেডগ্রেভ। ইয়ান ম্যাকইউয়ান রচিত ২০০১ সালের একই নামের উপন্যাস অবলম্বনে নির্মিত এই চলচ্চিত্রটিতে ১৯৩০-এর দশকে শুরু হওয়া একটি অপরাধ ও ছয় দশকের অধিক সময়জুড়ে তার পরিণতির গল্প বর্ণিত হয়েছে। এটি প্রযোজনা করে স্টুডিওক্যানাল এবং ইংল্যান্ডে চিত্রায়িত হয়েছে। ইউনিভার্সাল পিকচার্সের পরিবেশনায় চলচ্চিত্রটি ২০০৭ সালের ৭ই সেপ্টেম্বর যুক্তরাজ্যে এবং তিন মাস পর ৭ই ডিসেম্বর উত্তর আমেরিকায় মুক্তি পায়।

অ্যাটোনমেন্ট চলচ্চিত্রটি ২০০৭ সালে ভ্যানকুভার আন্তর্জাতিক চলচ্চিত্র উৎসব ও ভেনিস চলচ্চিত্র উৎসবে প্রদর্শিত হয়। ৩৫ বছর বয়সী রাইট ভেনিস উৎসবের উদ্বোধন করা কনিষ্ঠ পরিচালক। চলচ্চিত্রটি ব্যবসাসফল হয় এবং ৩০ মিলিয়ন মার্কিন ডলার নির্মাণব্যয়ের বিপরীতে বিশ্বব্যাপী ১৩১ মিলিয়ন মার্কিন ডলার আয় করে। সমালোচকগণ এর অভিনয়, আবেগের গভীরতা, রাইটের পরিচালনা, দারিও মারিয়ানেল্লির সুর, চিত্রগ্রহণ, সম্পাদনা, দৃশ্যকল্প ও ঐতিহাসিক ঘটনাবলির সাথে চলচ্চিত্রের অঙ্গীভূত হওয়ার প্রশংসা করেন। 

অ্যাটোনমেন্ট ৮০তম একাডেমি পুরস্কারে শ্রেষ্ঠ চলচ্চিত্র, শ্রেষ্ঠ পার্শ্ব অভিনেত্রী (রোনান), শ্রেষ্ঠ উপযোগকৃত চিত্রনাট্যসহ ৭টি বিভাগে মনোনয়ন লাভ করে এবং শ্রেষ্ঠ মৌলিক সুর বিভাগে একটি পুরস্কার অর্জন করে। এছাড়া এটি শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব পুরস্কার অর্জন করে এবং ৬১তম ব্রিটিশ অ্যাকাডেমি ফিল্ম পুরস্কারে ১৪টি মনোনয়ন থেকে শ্রেষ্ঠ চলচ্চিত্র ও শ্রেষ্ঠ নির্মাণ পরিকল্পনা বিভাগে পুরস্কার লাভ করে।

অভিনয়শিল্পীদল
 জেমস ম্যাকঅ্যাভয় - রবি টার্নার
 কিয়ারা নাইটলি - সেসিলিয়া ট্যালিস, ট্যালিস ভগ্নিদ্বয়ের বড় বোন
 সার্শা রোনান - ব্রিয়নি ট্যালিস, ১৩ বছর বয়সী, ট্যালিস ভগ্নিদ্বয়ের ছোট বোন
 রমলা গ্যারি - ব্রিয়নি, ১৮ বছর বয়সী, প্রশিক্ষণরত সেবিকা
 ভানেসা রেডগ্রেভ - ব্রিয়নি, সফল ঔপন্যাসিক
 জুনো টেম্পল - লোলা কুইন্সি
 বেনেডিক্ট কাম্বারব্যাচ - পল মার্শাল
 প্যাট্রিক কেনেডি - লিয়ন ট্যালিস, ট্যালিস ভাইবোনদের মধ্যে জ্যেষ্ঠ
 হ্যারিয়েট ওয়াল্টার - এমিলি ট্যালিস, ট্যালিস ভাইবোনদের মা
 পিটার উইট - পুলিশ ইনস্পেক্টর
 ড্যানিয়েল মেস - টমি নেটল
 নন্সো অ্যানোজি - ফ্র্যাঙ্ক মেস
 জিনা ম্যাকি - সিস্টার ড্রামন্ড
 জেরেমি রেনিয়ের - লুক কর্নেট
 মিশেল ডানকান - ফিওনা ম্যাগুইয়ার
 আলফি অ্যালেন - ড্যানি হার্ডম্যান
এছাড়া চলচ্চিত্র পরিচালক ও চিত্রনাট্যকার অ্যান্টনি মিনজেলা শেষ দৃশ্যে টেলিভিশন সাক্ষাৎকার গ্রহণকারী ভূমিকায় একটি ছোট চরিত্রে অভিনয় করেন। মিনজেলা চলচ্চিত্রটি মুক্তির ছয় মাস পর ক্যান্সারের চিকিৎসার পর ৫৪ বছর বয়সে মৃত্যুবরণ করেন।

মুক্তি

প্রেক্ষাগৃহ
অ্যাটোনমেন্ট চলচ্চিত্রটি ২০০৭ সালে ৬৪তম ভেনিস চলচ্চিত্র উৎসবে প্রদর্শিত হয়। ৩৫ বছর বয়সী রাইট ভেনিস উৎসবের উদ্বোধনী চলচ্চিত্রের কনিষ্ঠ পরিচালক। এটি ২০০৭ সালে ভ্যানকুভার আন্তর্জাতিক চলচ্চিত্র উৎসবেও প্রদর্শিত হয়।  এটি ইউনিভার্সাল পিকচার্সের পরিবেশনায় ২০০৭ সালের ৭ই সেপ্টেম্বর যুক্তরাজ্যে ও আয়ারল্যান্ডে এবং তিন মাস পর ৭ই ডিসেম্বর উত্তর আমেরিকায় মুক্তি পায়।

হোম মিডিয়া
অ্যাটোনমেন্ট ২০০৮ সালের ৩রা জানুয়ারি মার্কিন যুক্তরাষ্ট্রে ডিভিডি ফরম্যাটে মুক্তি পায় এবং এরপর ২০১২ সালের ১৩ই মার্চ এর ব্লু-রে সংস্করণ মুক্তি পায়। যুক্তরাজ্যে ২০০৮ সালের ৪ঠা ফেব্রুয়ারি চলচ্চিত্রটি ডিভিডি ফরম্যাটে অ্যামাজনে এবং ২০০৮ সালের ২৭শে মে ব্লু-রে ফরম্যাটে মুক্তি পায়।

সমাদর

বক্স অফিস
অ্যাটোনমেন্ট ৩০,০০০,০০০ মার্কিন ডলার নির্মাণব্যয়ের বিপরীতে বিশ্বব্যাপী ১৩১,০১৬,৬২৪ মার্কিন ডলার আয় করে। ২০০৭ সালের ৯ই ডিসেম্বর প্রথম সপ্তাহে এটি মার্কিন যুক্তরাষ্ট্রে ৭৮৪,১৪৫ মার্কিন ডলার আয় করে। চলচ্চিত্রটির বিশ্বব্যাপী মুনাফা হয় ২৩,৯৩৪,৭১৪ মার্কিন ডলার এবং মার্কিন যুক্তরাষ্ট্রে ৫০,৯২৭,০৬৭ মার্কিন ডলার।

সেরা দশ তালিকা
চলচ্চিত্রটি অনেক চলচ্চিত্র সমালোচকদের ২০০৭ সালের সেরা দশ তালিকায় অন্তর্ভুক্ত হয়।

তথ্যসূত্র

বহিঃসংযোগ

 
 
 
 

২০০৭-এর চলচ্চিত্র
২০০৭-এর প্রণয়ধর্মী নাট্য চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের ফরাসি চলচ্চিত্র
২০০০-এর দশকের ব্রিটিশ চলচ্চিত্র
২০০০-এর দশকের যুদ্ধভিত্তিক নাট্য চলচ্চিত্র
জো রাইট পরিচালিত চলচ্চিত্র
ক্রিস্টোফার হ্যাম্পটনের চিত্রনাট্য সংবলিত চলচ্চিত্র
দারিও মারিয়ানেল্লি সুরারোপিত চলচ্চিত্র
এরিক ফেলনার প্রযোজিত চলচ্চিত্র
টিম বেভান প্রযোজিত চলচ্চিত্র
ইউনিভার্সাল পিকচার্সের চলচ্চিত্র
ওয়ার্কিং টাইটেল ফিল্মসের চলচ্চিত্র
ফোকাস ফিচার্সের চলচ্চিত্র
রিলেটিভিটি মিডিয়ার চলচ্চিত্র
ফরাসি দ্বিতীয় বিশ্বযুদ্ধভিত্তিক চলচ্চিত্র
ব্রিটিশ ঐতিহাসিক প্রণয়ধর্মী চলচ্চিত্র
ব্রিটিশ দ্বিতীয় বিশ্বযুদ্ধভিত্তিক চলচ্চিত্র
ব্রিটিশ প্রণয়ধর্মী নাট্য চলচ্চিত্র
ব্রিটিশ যুদ্ধভিত্তিক নাট্য চলচ্চিত্র
ব্রিটিশ উপন্যাস অবলম্বনে চলচ্চিত্র
যুদ্ধভিত্তিক প্রণয়ধর্মী চলচ্চিত্র
যুক্তরাজ্যে ধর্ষণ সম্পর্কে চলচ্চিত্র
লেখক সম্পর্কে চলচ্চিত্র
১৯৩৫-এর পটভূমিতে চলচ্চিত্র
১৯৪০-এর দশকের পটভূমিতে চলচ্চিত্র
ইংল্যান্ডের পটভূমিতে চলচ্চিত্র
গ্রন্থাগারের পটভূমিতে চলচ্চিত্র
ফ্রান্সের পটভূমিতে চলচ্চিত্র
বার্কশারের পটভূমিতে চলচ্চিত্র
কেম্বব্রিজশারে ধারণকৃত চলচ্চিত্র
নরফোকে ধারণকৃত চলচ্চিত্র
নর্থ ইয়র্কশারে ধারণকৃত চলচ্চিত্র
লন্ডনে ধারণকৃত চলচ্চিত্র
লিংকনশারে ধারণকৃত চলচ্চিত্র
শ্রপশারে ধারণকৃত চলচ্চিত্র
শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
বাফটা বিজয়ী (চলচ্চিত্র)
টিন চয়েস পুরস্কার বিজয়ী চলচ্চিত্র